CELEX: 32019R2219
Language: mt
Date: 2019-10-24 00:00:00
Title: Regolament tal-Kunsill (UE) 2019/2219 tal-24 ta’ Ottubru 2019 dwar l-allokazzjoni tal-opportunitajiet tas-sajd skont il-Protokoll dwar l-implimentazzjoni tal-Ftehim ta’ Sħubija fis-Settur tas-Sajd bejn ir-Repubblika Demokratika ta’ São Tomé u Príncipe u l-Komunità Ewropea

27.12.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 333/31
               
            
         REGOLAMENT TAL-KUNSILL (UE) 2019/2219
         tal-24 ta’ Ottubru 2019
         dwar l-allokazzjoni tal-opportunitajiet tas-sajd skont il-Protokoll dwar l-implimentazzjoni tal-Ftehim ta’ Sħubija fis-Settur tas-Sajd bejn ir-Repubblika Demokratika ta’ São Tomé u Príncipe u l-Komunità Ewropea
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 43(3) tiegħu,
         Wara li kkunsidra l-proposta mill-Kummissjoni Ewropea,
         Billi:
         
                     (1)
                  
                  
                     Fit-23 ta’ Lulju 2007, il-Kunsill adotta r-Regolament (KE) Nru 894/2007 (1) li kkonkluda l-Ftehim ta’ Sħubija fis-Settur tas-Sajd bejn ir-Repubblika Demokratika ta’ São Tomé u Príncipe u l-Komunità Ewropea (2) (“il-Ftehim”). Dan il-ftehim daħal fis-seħħ fid-29 ta’ Awwissu 2011 u għadu fis-seħħ.
                  
               
                     (2)
                  
                  
                     Fit-18 ta’ Diċembru 2017, il-Kunsill awtorizza lill-Kummissjoni tiftaħ negozjati mar-Repubblika Demokratika ta’ São Tomé u Príncipe (“São Tomé u Príncipe”) bil-ħsieb tal-konklużjoni ta’ protokoll ġdid biex jimplimenta l-Ftehim.
                  
               
                     (3)
                  
                  
                     Il-Protokoll preċedenti għall-Ftehim skada fit-22 ta’ Mejju 2018.
                  
               
                     (4)
                  
                  
                     Il-Kummissjoni nnegozjat protokoll ġdid f’isem l-Unjoni. Wara l-konklużjoni tan-negozjati, il-protokoll il-ġdid ġie inizjalat fis-17 ta’ April 2019.
                  
               
                     (5)
                  
                  
                     Skont id-Deċiżjoni tal-Kunsill (UE) 2019/2218 (3) il-Protokoll dwar l-implimentazzjoni tal-Ftehim ta’ Sħubija fis-Settur tas-Sajd bejn ir-Repubblika Demokratika ta’ São Tomé u Príncipe u l-Komunità Ewropea (“il-Protokoll”) ġie ffirmat fid-19 ta’ Diċembru 2019.
                  
               
                     (6)
                  
                  
                     Jenħtieġ li l-opportunitajiet tas-sajd previsti fil-Protokoll jiġu allokati fost l-Istati Membri għall-perijodu tal-applikazzjoni tiegħu.
                  
               
                     (7)
                  
                  
                     Il-Protokoll ser japplika b’mod provviżorju mill-iffirmar tiegħu sabiex jiġi żgurat il-bidu fil-pront tal-attivitajiet tas-sajd minn bastimenti tal-Unjoni. Għaldaqstant jenħtieġ li dan ir-Regolament japplika mill-istess data,
                  
               ADOTTA DAN IR-REGOLAMENT:
         
            Artikolu 1
            Opportunitajiet tas-sajd
            L-opportunitajiet tas-sajd stabbiliti skont il-Protokoll dwar l-implimentazzjoni tal-Ftehim ta’ Sħubija fis-Settur tas-Sajd bejn ir-Repubblika Demokratika ta’ São Tomé u Príncipe u l-Komunità Ewropea għandhom jitqassmu fost l-Istati Membri kif ġej:
            
                        (a)
                     
                     
                        bastimenti tas-sajd għat-tonn bit-tartaruni:
                        
                                    Spanja:
                                 
                                 
                                    16
                                 
                                 
                                    -il bastiment
                                 
                              
                                    Franza:
                                 
                                 
                                    12
                                 
                                 
                                    -il bastiment
                                 
                              
                  
                        (b)
                     
                     
                        bastimenti tas-sajd bil-konz tal-wiċċ:
                        
                                    Spanja:
                                 
                                 
                                    5
                                 
                                 
                                    -il bastiment
                                 
                              
                                    Il-Portugall
                                 
                                 
                                    1
                                 
                                 
                                    -il bastiment
                                 
                              
                  
         
            Artikolu 2
            Dħul fis-seħħ u applikazzjoni
            Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            Għandu jibda japplika mid-19 ta’ Diċembru 2019.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fil-Lussemburgu, l-24 ta’ Ottubru 2019.
            
               
                  Għall-Kunsill
               
               
                  Il-President
               
               A.-K. PEKONEN
            
         
         
            (1)  Regolament tal-Kunsill (KE) Nru 894/2007 tat-23 ta’ Lulju 2007 dwar il-konklużjoni ta’ Ftehim ta’ Sħubija fis-Settur tas-Sajd bejn ir-Repubblika Demokratika ta’ São Tomé u Príncipe u l-Komunità Ewropea (ĠU L 205, 7.8.2007, p. 35).
         
            (2)  ĠU L 205, 7.8.2007, p. 36.
         
            (3)  Deċiżjoni tal-Kunsill (UE) 2019/2218 tal-24 ta’ Ottubru 2019 dwar l-iffirmar, f’isem l-Unjoni Ewropea, u l-applikazzjoni provviżorja tal-Protokoll dwar l-implimentazzjoni tal-Ftehim ta’ Sħubija fis-Settur tas-Sajd bejn ir-Repubblika Demokratika ta’ São Tomé u Príncipe u l-Komunità Ewropea (ara paġna 1 ta’ dan il-Ġurnal Uffiċjali).